ועדת העבודה, הרווחה והבריאות, כנסת 16, פרוטוקול מספר 171, 2004-05-05 09:30

שאול יהלום: אני פותח את הישיבה.

שאול יהלום: על סדר-היום אישור תקנות הנכים (הסכום המכסימלי שמותר לנכות מתגמוליו של נכה (תיקון), התשס"ד-2004.

שאול יהלום: משרד הביטחון מגיש לנו זאת.

משה מוץ מטלון: מגישים זאת משרד הביטחון וארגון נכי צה"ל.

נחמה פרלמן: אני נחמה פרלמן ממשרד הביטחון.

נחמה פרלמן: על-פי החוק הנוכחי, יש אפשרות לנכות מתגמולי נכה דמי השתתפות לטובת ארגון יציג.

נחמה פרלמן: דמי ההשתתפות האלה כוללים היום מספר רכיבים: ביטוח חיים, ביטוח לעזרה הדדית וכן לטובת הארגון עצמו.

נחמה פרלמן: אנו רוצים עכשיו להוסיף גם ביטוח סיעודי.

נחמה פרלמן: לצורך כך אנו תיקנו גם את חוק הנכים, שפורסם כבר ב-1 במרץ, והיום אנו באים עם התקנות.

נחמה פרלמן: יש כאן שני סוגי תקנות: תקנות הנכים (השתתפות המדינה בהוצאות ביטוח חיים ובהוצאות ביטוח סיעודי), ותקנות הנכים (הסכום המקסימלי שמותר לנכות מתגמוליו של נכה) (תיקון) שזה מה שיורד מתוך תגמולי הנכה, הרכיב הנוסף של הביטוח הסיעודי שזה בשיעור של עשרה שקלים.

שאול יהלום: מי משלם את הפרמיה?

נחמה פרלמן: גם הנכה וגם משרד הביטחון.

נחמה פרלמן: עבור כל שקל שיורד מהתגמול גם משרד הביטחון נותן, והעלות למשרד הביטחון היא ששה מליוני שקלים לשנה.

שאול יהלום: האם זה שקל תמורת שקל?

משה מוץ מטלון: זה עשרה שקלים מול עשרה שקלים.

נחמה פרלמן: כן.

שאול יהלום: הביטוח הוא פרמיה של 20 שקלים, וזה ביטוח סיעודי.

נחמה פרלמן: זה ביטוח סיעודי.

נחמה פרלמן: זה לארגון נכי צה"ל.

שאול יהלום: מה עם שאר הארגונים שאתם קשורים בהם?

שאול יהלום: מדוע, נניח, אינכם עושים זאת גם לארגון שאתם קשורים בו כמו זה של המשפחות השכולות?

שאול יהלום: זה דבר טוב.

נחמה פרלמן: הביטוח הסיעודי הוא דבר טוב.

נחמה פרלמן: בדרך-כלל, היוזמה באה מהארגון היציג, וחזקה עליו שהוא יודע מה טוב לחבריו.

נחמה פרלמן: היוזמה היתה של ארגון נכי צה"ל שבא וביקש לעשות את הדבר הזה של הוספת הביטוח הסיעודי.

נחמה פרלמן: משרד הביטחון בדק ונענה בחיוב, לאחר שגם הוא נערך מבחינתו להוצאה התקציבית; אמרתי שגם משרד הביטחון התחייב, וזה לקח זמן, להוסיף את ששת מליוני השקלים מצידו.

נחמה פרלמן: לארגונים אחרים יש את ההסדרים שלהם, והם בודקים לעצמם אם הם צריכים או לא צריכים.

שאול יהלום: את אומרת שאתם נכונים גם להשתתף וגם לתקן את התקנות לארגונים שתמצאו צורך בכך - לא?

שאול יהלום: למה לא?

נחמה פרלמן: את זה לא אמרתי.

נחמה פרלמן: זה ארגון חיצוני שדואג לרווחת חבריו לפי מה שהוא מוצא לנכון.

נחמה פרלמן: ארגון נכי צה"ל - זו היתה יוזמה שלו, והוא בא ועשה זאת.

שאול יהלום: לא.

נחמה פרלמן: אם ארגון יד לבנים יבוא, הנושא ייבדק.

נחמה פרלמן: לא אמרתי שלא ולא אמרתי שכן.

נחמה פרלמן: הפררוגטיבה נמצאת.

שרון ישראל: אני שרון ישראל, סגן ראש אגף השיקום, ואני מוכרח להשלים את הדברים.

שרון ישראל: להורים שכולים יש הסדר בתוך תקציב אגף השיקום.

שרון ישראל: כל הורה שמגיע למצב סיעודי או תפקודו היומיומי נפגע אנו מסייעים לו באמצעות תוספת לתגמול או באמצעות הפניה לחברות סיעודיות על חשבוננו.

שאול יהלום: אתה אומר שלמשפחות שכולות זה מיותר.

שרון ישראל: נכון.

שאול יהלום: בסדר גמור.

ג'ודי וסרמן: אולי לא שמעתי האם גברת פרלמן נימקה את התוספת עבור הניכוי של חברות בדמי ארגון ובדברים שהיו קודם לכן, ולא לגבי הנושא הסיעודי שזה נושא חדש.

נחמה פרלמן: תקנות אלה באות לצורך הביטוח הסיעודי.

נחמה פרלמן: אגב זה אנו מביאים את התקנות שכוללות גם את הרכיבים הקודמים שבהם אין שום שינוי.

ג'ודי וסרמן: כלומר, אלה סכומים המעודכנים לפי התקנות הקודמות ולא עדכון נוסף מעבר לסכומים.

נחמה פרלמן: נכון מאד.

שאול יהלום: האם יש למישהו הערות?

חיים מובשוביץ: אינני שייך לארגון נכי צה"ל אלא לארגון נכים רגיל.

חיים מובשוביץ: מדובר אך ורק בארגון נכי צה"ל.

חיים מובשוביץ: כאן כתוב: ארגוני נכים, ארגונים נכים רגילים.

חיים מובשוביץ: אינני מבין למה אנו הוזמנו.

חיים מובשוביץ: אין לי בעיה שגם אנו נדון בדבר הזה ונלמד ממנו.

שאול יהלום: תחילה, אני מברך אותך על כך שבאת לוועדתנו.

שאול יהלום: שנית, אני מתנצל, אם אתה חושב שזו הזמנה מיותרת.

שאול יהלום: שלישית, אם אתה פה, אסביר לך למה הכוונה.

שאול יהלום: כאן הלך משרד יחד עם ארגון הנכים היציג שלו והגיעו להסדר שהוא טוב כמובן לארגון הנכים מסיבה זו שהמשרד הביטחון נותן שישה מליוני שקלים.

שאול יהלום: אם, נניח, הוא לא היה נותן שישה מליוני שקלים והיה אומר שזה בלי זה אבל היה מבקש מאיתנו לתקן את התקנות שמותר לנכות, האם היינו נענים או לא?

שאול יהלום: מצד אחד, למה לא?

שאול יהלום: ארגון שבא עם הכוח הזה יכול להשיג מחברות ביטוח תנאים הרבה יותר טובים.

שאול יהלום: מצד שני, למרות שכל אחד יכול לסרב, יבוא אחד ויאמר "עצם החיוב כבר מכניס אותי לתמונה" ואתם מבינים את זה.

שאול יהלום: אנו הזמנו אתכם כדי שאתם תדעו.

שאול יהלום: אם גם אתם רוצים לפתוח במערכה, יש לכם כאן אפשרות בזמן התרחשות לפתוח את הנושא עם משרד הביטחון.

שאול יהלום: אני אומר זאת משום שכרגע הממשלה מתנגדת.

שאול יהלום: אנו קיבלנו דרישות, ואולי לא ממך, לאפשר ביטוח גריאטרי סיעודי מרוכז לארגון נכים, וברגע שארגון נכים עושה זאת אז שהממשלה תסכים שיירד באופן אוטומטי מהתגמול, וזה היה מוזיל בעשרות אחוזים את הפרמיה, וכל נכה שלא היה רוצה יכול היה לסרב, והממשלה מתנגדת.

שאול יהלום: אנו הזמנו אתכם כדי שתדעו שזאת המערכה, שכאן משרד אומנם גם משתתף, וזה לא היה מזיק גם לביטוח הלאומי להשתתף, אבל גם אם הוא לא משתתף הוא לא מוכן.

שאול יהלום: זה נאמר כדי שתדעו את המצב.

חיים מובשוביץ: ברור.

חיים מובשוביץ: תודה לאדוני.

מתן וילנאי: במקום 30 שקל שנכה היה משלם הוא ישלם קרוב ל-60 שקל.

נחמה פרלמן: יש עשרה שקלים נוספים שיורדים.

דובר: בנוסף לעדכון של סעיפים אחרים.

מתן וילנאי: האם זה לא היה 30 שקל לפני זה?

דובר: לא.

דובר: זה היה 50 שקל.

מתן וילנאי: האם במקום 50 שקל זה יהיה 60 שקל, שזה 10 שקלים של הביטוח הסיעודי?

נחמה פרלמן: עשרה שקלים של הביטוח הסיעודי שנוספים.

מתן וילנאי: המשרד שם אותם.

נחמה פרלמן: עשרה שקלים יירדו מהתגמול, ועשרה שקלים נוספים המשרד נותן פר נכה.

שאול יהלום: גברת פרלמן, אני רוצה להביא לידיעתך ולספר לכם דרך-אגב שאתמול או שלשום היתה כאן ישיבה בנוגע לפעולות איבה, ואינני יודע אם אתם מודעים לכך.

נחמה פרלמן: אנו לא מודעים בצורה הישירה.

נחמה פרלמן: לחלוטין לא הוזמנו ולא ידענו כלום.

שאול יהלום: לא הוזמנתם, כי לא ידעתי מה זה.

שאול יהלום: לא ידענו על מה מדובר ולא חשבנו.

שאול יהלום: בדרך-כלל, אנו משווים הזכויות.

שאול יהלום: בפעולות איבה קרו 30 מקרים שבהם יש 30 יתומים ששני ההורים נפטרו, וזה נובע מפעולות איבה שלפעמים פוגעות במשפחה ממש.

שאול יהלום: הם סידרו, גם כשהוא עובר 21 יום וזה קורה לו, הטבה ליתום.

שאול יהלום: הם ביקשו זאת, והיתה הסכמה של הממשלה.

שאול יהלום: בדרך-כלל, התהליך אצלנו הוא תמיד הפוך: אתם מביאים דברים והם מאמצים.

שאול יהלום: אמרנו שזה לא 'פייר' שלהם יש כאן הטבה ולכם - לא.

שאול יהלום: לכן, קיבלנו החלטה שאנו יכולים לקבל אצל היועץ המשפטי שזה יהיה גם למשרד הביטחון, אם קורה באופן תיאורטי מקרה כזה, למרות שבביטחון אני מקווה שזה כמעט לא יקרה לעולם.

שרון ישראל: יש ויש.

שרון ישראל: היו"ר שאול יהלום: מדובר על איזה שהוא מענק ממש שולי לכם.

שרון ישראל: אני מבקש שתקבלו את הפרטים מהיועצת המשפטית.

שרון ישראל: אם ההחלטה נראית לכם, תדונו בה, ולדעתי אין סיבה שלא.

שרון ישראל: אני אומר זאת כדי שתדעו את העניין, ואני מביא זאת לידיעה.

שרון ישראל: לא רצינו להשאיר את מערכת הביטחון כאילו במצב מאחור לעומת נפגעי האיבה אפילו בדבר קטן כזה.

נחמה פרלמן: אני רוצה להגיב על זה במשהו.

נחמה פרלמן: אנו לא הוזמנו, לא ידענו על זה בכלל, ואין לנו בכלל את המשמעויות.

נחמה פרלמן: אם אני מבינה נכון - ואולי אינני מבינה כי לא ראיתי את החוק הזה - מדובר על מי שהתייתם מכל סיבה שהיא, שאחר כך ההורה השני נהרג בפעולת איבה וגיל היתום הוא בין 21-30.

נחמה פרלמן: לצורך העניין, הוא יכול להיות גם בן 29 ו-11 חודש.

שאול יהלום: אמת.

נחמה פרלמן: אם ההורה השני נהרג בפעולת איבה, הוא יקבל מענק שגובהו 12 חודשי תגמול של הורה שכול שזה יכול להיות 42 אלף שקל.

נחמה פרלמן: אנו לא התכוננו לזה, ואינני מכירה את העניין.

נחמה פרלמן: יש שוני בדבר הזה בין נפגעי איבה לבין האוכלוסיה שלנו.

נחמה פרלמן: פגיעת איבה היא פגיעה טראומטית חד-פעמית איומה ונוראה.

נחמה פרלמן: לגבי מה שמדובר כאן, בדרך-כלל, יתומים בגיל הזה הם לא יתומים של אנשי קבע ומילואים.

נחמה פרלמן: בדרך-כלל, אנשי קבע ומילואים שנהרגים הם אנשים עם ילדים צעירים יותר ולא ילדים בוגרים בני 25, 27 ו-28.

נחמה פרלמן: לכן, על מי זה יחול, אם בכלל?

נחמה פרלמן: זה יחול על נכים מבוגרים שנפטרו.

נחמה פרלמן: זה יחול על נכים שנפטרו עקב נכותם ועל היתומים שלהם.

נחמה פרלמן: לדוגמא: נכה שנפטר עקב נכותו המוכרת והוא בן 60, ואשתו איננה, ויש לו ילד בן 25, הילד יקבל את המענק הזה.

נחמה פרלמן: זה יחול על ילדים של עובדים במשטרת ישראל, בשב"ס ובשירות הביטחון הכללי.

נחמה פרלמן: זאת לא אוכלוסיית היעד המובהקת שלנו, ויעיד על זה יושב-ראש הארגון.

נחמה פרלמן: הקונצפט של חוק תגמולים לנפגעי פעולות איבה שונה מהקונצפט שלנו.

נחמה פרלמן: אצלנו זה חוק שמיועד לשאירים של חיילים.

נחמה פרלמן: לכן, לא כל תיקון שבחוק תגמולים לנפגעי פעולות איבה מתאים.

שאול יהלום: בן כמה היה מח"ט רון זייגרמן שנהרג?

נחמה פרלמן: אני לא יודעת.

נחמה פרלמן: אני לא מכירה.

שאול יהלום: אני שואל אותךְ: האם מח"ט יכול להיות בן 45-46?

שאול יהלום: יכול להיות לו ילד בן 22.

שאול יהלום: אל תקחי זאת כך שזה לא לגבי האוכלוסיה.

שאול יהלום: אני מקווה מאד, שאין לכם אף אחד כזה.

שאול יהלום: הנה, אומר סגן ראש אגף השיקום שיש אחד או שניים.

שאול יהלום: אנו אומרים לךְ את העניין, ואני מביא זאת לידיעתךְ.

שאול יהלום: אל תתקיפי את זה.

שאול יהלום: אם יהיו לךְ בכל שנות שירותךְ 2-3 ילדים כאלה, הם יקבלו את המענק הנוסף הזה במצב שהמשפחה היא ללא אב ואם והילד בגיל 21-30.

שאול יהלום: איננו חושבים שזה יקרה, אבל לא רצינו להשאיר אתכם, את מערכת הביטחון, בלי זה.

שאול יהלום: אני אומר שאנו השארנו את זה.

שאול יהלום: אני מקווה שאין לכם אחד, ואם יש אחד או שניים מערכת הביטחון לא תתמוטט מהעניין.

שאול יהלום: נחמה פרלמן: ברצוני להשלים את הדברים.

שאול יהלום: יכול להיות שיכולות להיות לכך השלכות רוחב שאינני יודעת מהן.

שאול יהלום: אין לי כרגע משמעויות.

שאול יהלום: עם כל הכבוד, אני אומרת שתהליך קבלת ההחלטה כאן בלי להזמין אותנו לוקה בחסר.

שאול יהלום: ללא ספק, ולכן אני אומר לךְ זאת.

שאול יהלום: הוא לוקה בחסר, אבל מאחר שעשינו זאת לטובה וזכינו לכם וראינו שההפסד הכספי, הנזק הכספי, הוא תיאורטי בלבד, ואם הוא יהיה הוא יכול להיות צודק למקרים בודדים ממש, ובתקציב מערכת הביטחון אם יהיה יתום כזה או שני יתומים שיקבלו ב-20 השנים הבאות 42 אלף שקל הסכום הוא זניח, אפילו לא ראינו צורך.

שאול יהלום: אז תוך כדי כך ראינו זאת ואני מודה בכך, שאחרת לא הייתי אומר זאת.

שאול יהלום: לעומת זאת, לא רצינו כי לא היינו עושים ישיבה מיוחדת על כך.

שאול יהלום: תקבלו זאת לידיעת

שאול יהלום: כם שזכינו לכם, ואני מקבל שבדרך-כלל אנו לא עושים תהליכים כאלה אלא מזמנים את כל הנוכחים.

שאול יהלום: האם יש עוד הערות לעניין הראשי שלנו?

נחמה פרלמן: אסיים את דבריי להסבר.

נחמה פרלמן: על-פי התקנות, כתבנו: "תחילתן של תקנות אלה ב-1 בחודש שלאחר פרסומן".

נחמה פרלמן: בדרך-כלל, על-פי הנחיית היועץ המשפטי לממשלה, תקנות נכנסות לתוקף 30 יום אחרי הפרסום.

נחמה פרלמן: פה אנו הלכנו לקראת ואמרנו שזה יהיה בתחולה ב-1 בחודש שלאחר הפרסום.

נחמה פרלמן: עוד אסביר, שלפי חוק הנכים, תגמול ישולם מדי חודש בחודשו בסופו של כל חודש.

נחמה פרלמן: אשר על כן, אם התקנות האלה מייד יאושרו כאן וילכו לחתימת שר הביטחון ומייד יילכו לפרסום ברשומות, אין מניעה שזה ייכנס לתוקף ב-1 בחודש שלאחר הפרסום - ב-1 ביוני.

נחמה פרלמן: עם זאת, אם יחול איזה שהוא עיכוב שלא בשליטתנו, אנו לא יכולים להבטיח ואין לי סמכות, על-פי הנחיית היועץ המשפטי לממשלה, להבטיח שזה ייכנס לתוקף ביום הפרסום, כי זה מנוגד לחוק.

שאול יהלום: זה לא ביום הפרסום אלא ב-1 בחודש שאחרי יום הפרסום.

שאול יהלום: לכן, מה יהיה?

נחמה פרלמן: בקשת הארגון היא שזה יהיה ביום הפרסום.

שאול יהלום: אבל, זה מה שאת מציעה.

שאול יהלום: אם התקנות יחייבו, מה תעשי?

נחמה פרלמן: אני אומרת שב-1 בחודש שלאחר הפרסום זה בסדר.

נחמה פרלמן: בסעיף 14(ד), בחוק הנכים, כתוב: "הודיע הנכה לקצין תגמולים בכתב על התנגדותו לניכוי, יופסק הניכוי בתום חודש מיום קבלת ההודעה".

נחמה פרלמן: כלומר, כאשר אנו מודיעים לנכים שמצטרפת רובריקה נוספת של עשרה שקלים, אנו נצטרך להודיע שמי שלא רוצה יצטרך להודיע ואז הניכוי יופסק.

נחמה פרלמן: זו חובתנו.

נחמה פרלמן: כך אנו נוהגים.

נחמה פרלמן: אדוני יודע שזה גם בחוק משפחות חיילים לגבי ניכוי להורים שכולים.

נחמה פרלמן: היו"ר שאול יהלום: מה הבעיה איתו?

נחמה פרלמן: אני פשוט מודיעה לוועדה שזו חובה של קצין תגמולים על-פי החוק.

שאול יהלום: לא.

שאול יהלום: זו התחשבנות רטרואקטיבית.

שאול יהלום: עניין הסירוב לא שייך לתחולה.

נחמה פרלמן: לא, אבל אני מודיעה לפרוטוקול שזה צריך להיעשות על-פי החוק.

שאול יהלום: ברור.

שאול יהלום: בכל דבר שהוא חובה אם אדם לא רוצה את הביטוח או שהוא עשה ביטוח במקום אחר, למה שיהיה לו כפל ביטוחים?

קובי כספי: זכות זו קיימת גם אם לא מודיעים לו.

תמר חיימוביץ: אני תמר חיימוביץ, יועצת משפטית של ארגון נכי צה"ל.

תמר חיימוביץ: בישיבה האחרונה שהיינו כאן, לפני למעלה משלושה חודשים, הסברנו את דחיפות התקנת התקנות האלה.

תמר חיימוביץ: אתה הכתבת לפרוטוקול שמשרד הביטחון מתבקש להביא את התקנות לאישור תוך ימים ספורים.

תמר חיימוביץ: משרד הביטחון התעכב עם זה הרבה מאד זמן בלי שום סיבה, והגיש את התקנות לארגון נכי צה"ל ביום שהכנסת יצאה לפגרה.

תמר חיימוביץ: לכן, זה נדחה בעוד חודש.

תמר חיימוביץ: יש לנו כבר הסכם עם חברת ביטוח, ולפיו ההסכם מתחיל ב-1 במאי.

תמר חיימוביץ: אני אישית לא חושבת שזה מנוגד לחוק להתחיל את התקנות ביום פרסומן, במיוחד כשזה לטובת מי שהחוק מותקן בשבילו.

תמר חיימוביץ: לכן, אנו כן עומדים על זה שהתקנות ייכנסו לתוקף מייד עם פרסומן ולא ב-1 בחודש שלאחר פרסומן.

תמר חיימוביץ: וזאת, במיוחד כשהיו פה כל מיני רמיזות על כל מיני עיכובים שיהיו בפרסום ובחתימה של משרד הביטחון - מה שידחה את זה בעוד כמה חודשים.

תמר חיימוביץ: הערה חשובה - הסכומים האלה כבר תוקצבו, היו אמורים להיות מתוקצבים, מינואר 2004.

תמר חיימוביץ: אני חושבת שסגן ראש אגף השיקום יכול להגיד שהכספים נמצאים לגבי מאי בודאות.

תמר חיימוביץ: לכן, אין שום סיבה לא להחיל את התקנות האלה מייד, חוץ מאשר לפגוע בנכים עוד יותר למרות העיכובים הנוספים.

נחמה פרלמן: צר לי על הדברים שנאמרים בצורה הזאת.

נחמה פרלמן: מבחינתנו, טיפלנו בחוק במהירות הכי שאפשר לעשות זאת.

נחמה פרלמן: התחייבנו, וארגון הנכים יודע, שהחוק הזה יונח על שולחן הכנסת לא מוקדם מה-1 בינואר 2004.

נחמה פרלמן: בפועל, פנינו כבר ביולי 2003, ולא עיכבנו שום דבר.

נחמה פרלמן: לכן, אני לא רוצה שייאמר בפרוטוקול דבר כזה.

שאול יהלום: מה אכפת לךְ שהתקנות האלה יהיו תקפות?

שאול יהלום: אנו נקבל את העניין על עצמנו מה-1 במאי, ולא מיום הפרסום.

שאול יהלום: הרי אנו יכולים ללכת רטרואקטיבית על חצי חודש, ועשינו זאת בהרבה דברים.

שאול יהלום: היה פעם מקרה עם משרד הביטחון שראינו שהורידו רטרואקטיבית ללא חוק שנה וחצי, ועשינו להם את זה רטרואקטיבית.

שאול יהלום: זה היה בשנה האחרונה.

שאול יהלום: על מה זה היה?

שאול יהלום: האם את זוכרת?

שאול יהלום: בואי ונעשה זאת כך שההסדר הזה מתחיל מה-1 במאי, ונכתוב בתקנות.

שאול יהלום: את אומרת שזה רטרואקטיבית.

שאול יהלום: זה מה-1 במאי?

שאול יהלום: מה יכול להיות?

שאול יהלום: אישרנו תקנות היום, ב-5 במאי, מה-1 במאי.

שאול יהלום: מה זה משנה?

שאול יהלום: הם אומרים שהם חתמו את החוזה עם החברה וזה מסבך אותם, וכנראה שהחברה דורשת את תקֵפות החתימות.

שאול יהלום: אם כך, מה הבעיה?

שאול יהלום: בואי ונעשה את התקנות מה-1 במאי.

נחמה פרלמן: יכול להיות.

נחמה פרלמן: גם לי יש רצון טוב, אבל אני כבולה פה להנחיות יועץ משפטי לממשלה, ועל-פיהן תקנות נכנסות לתוקף 30 יום אחרי יום הפרסום.

נחמה פרלמן: אנו הלכנו לקראת ואמרנו שזה ייכנס לתוקף ב-1 בחודש.

ג'ודי וסרמן: בהנחיות יועץ משפטי יש גם לענין תחילה רטרואקטיבית.

נחמה פרלמן: נכון, לגבי ניכוי.

ג'ודי וסרמן: מהן ההנחיות לגבי רטרואקטיביות?

נחמה פרלמן: המדיניות היא כמה שפחות בכלל.

ג'ודי וסרמן: המדיניות היא שאם זה מיטיב זה אפשרי.

נחמה פרלמן: מיטיב - כן, אבל פה זה לא מיטיב.

שאול יהלום: אני לוקח על עצמי את האחריות על רטרואטיביות של חמישה ימים.

שאול יהלום: היועץ המשפטי יסלח לי.

מתן וילנאי: אתה צודק, אבל זה לא חמישה ימים.

נחמה פרלמן: זה יכול להתפרסם גם בעוד חודשיים.

נחמה פרלמן: היו"ר שאול יהלום: בדרך-כלל, הרטרואקטיביות היא על האישור, ולא על הפרסום.

נחמה פרלמן: הבעיה העיקרית היא מה אתה מאשר כדבר רטרואקטיבי.

נחמה פרלמן: כולם צריכים לדעת מזה.

נחמה פרלמן: אבל, מה הנזק פה?

נחמה פרלמן: הנזק פה הוא עשרה שקלים לאדם.

נחמה פרלמן: הארגון היציג מבקש זאת.

נחמה פרלמן: אם האדם הבודד מתעקש, יחזירו לו זאת.

נחמה פרלמן: מה תהיה פה הריבית?

נחמה פרלמן: בספרות המדרשים שלנו מראים דוגמאות איך על חודה של שערה סתם אנשים מתעקשים ויוצרים כל מיני נזקים בנימוקים שהם טובים מאד לגבי דבר גדול ולא לגבי דבר קטן.

נחמה פרלמן: אנו נקבל - תוך מחאה שאת חייבת להיענות ליועץ המשפטי לממשלה -את התקנות שההסדר הוא מה-1 במאי.

נחמה פרלמן: התקנות קובעות.

נחמה פרלמן: תחולת התקנות היא ביום פרסומן, אבל התקנות קובעות שההסדר מתחיל ב-1 במאי.

נחמה פרלמן: האם יש עוד הערות?

משה מוץ מטלון: תודה רבה.

שאול יהלום: אני מעמיד את התקנות להצבעה.

שאול יהלום: תקנות הנכים (השתתפות המדינה בהוצאות ביטוח חיים ובהוצאות ביטוח סיעודי), התשס"ד-2004, בהתאם לדברי הסיכום, נתקבלו.

שאול יהלום: תקנות הנכים (השתתפות המדינה בהוצאות ביטוח חיים ובהוצאות ביטוח סיעודי), התשס"ד-2004, אושרו פה אחד.

נחמה פרלמן: האם עלינו להישאר גם לנושא תקנות הנכים (הסכום המקסימלי שמותר לנכות מתגמוליו של נכה) (תיקון), התשס"ד-2004?

וילמה מאור: אתם צריכים להציג את נושא תקנות הנכים (הסכום המקסימלי שמותר לנכות מתגמוליו של נכה) (תיקון), התשס"ד-2004 ולדווח עליו.

נחמה פרלמן: אנו דיווחנו, אבל זה לא צריך אישור פורמלי של הוועדה.

נחמה פרלמן: אני דיברתי על שני סוגי התקנות.

וילמה מאור: אם כך, היושב-ראש, למעשה, הישיבה הסתיימה, כי הדיווח של נחמה פרלמן כלל גם את הנושא השני:

וילמה מאור: תקנות הנכים (הסכום המקסימלי שמותר לנכות מתגמוליו של נכה) (תיקון), התשס"ד-2004.

וילמה מאור: ג'ודי וסרמן: התקנות השניות - תקנות הנכים (הסכום המקסימלי שמותר לנכות מתגמוליו של נכה) (תיקון), התשס"ד-2004 - לא צריכות אישור ועדה.

וילמה מאור: הביאו זאת לידיעת הוועדה.

שאול יהלום: תודה רבה.

נחמה פרלמן: אנו נעביר את המשמעויות.

נחמה פרלמן: אני מבקשת שתעבירו לנו את החוק ואת הפרוטוקול של מה שהיה, כי אין לנו כלום.

ג'ודי וסרמן: הצעת החוק תונח על שולחן הכנסת.

ג'ודי וסרמן: כדאי מאד שתשתתפו בישיבת הניסוח, כי זה חוק שלכם.

נחמה פרלמן: דווקא בגלל שאנו מעוניינים, אנו רוצים לתת את המשמעויות.

נחמה פרלמן: לא היינו, ואנו צריכים לקבל זאת בצורה מסודרת.

שאול יהלום: לכן, אנו עשינו זאת.

שאול יהלום: לא רצינו שאתם תהיו מאחורנית.

שאול יהלום: בסך-הכל, עשינו דבר טוב.

שאול יהלום: זה יכול לעלות משהו, אבל זה לא יעלה כלום כי, על אחריותי, אין לכם כאלה מקרים.

שאול יהלום: אם אלמן נכה צה"ל מעל 50% נפטר ויש לו בגיל 22 - בינינו, באמת מגיע לו.

שאול יהלום: אני נועל את הישיבה.

שאול יהלום: תודה לכולם.